**การประเมินความเสี่ยงการทุจริต  
ประจำปี ๒๕๖๕**

****

**องค์การบริหารส่วนตำบลบงเหนือ**

**อำเภอสว่างแดนดิน จังหวัดสกลนคร**

**คำนำ**

เหตุการณ์ความเสี่ยงด้านการทุจริตเกิดความแล้วจะมีผลกระทบทางลบ ซึ่งปัญหามาจากสาเหตุต่างๆ ที่ค้นหาต้นตอได้ยาก ความเสี่ยงจึงจำเป็นต้องคิดล่วงหน้าเสมอ การป้องกันการทุจริต คือ การแก้ไขปัญหาทุจริตที่ยั่งยืน ซึ่งเป็นหน้าที่ของหัวหน้าส่วนราชการ และเป็นเจตจำนงของทุกองค์กรที่ร่วมต่อต้านการทุจริตทุกรูปแบบ อันเป็นวาระเร่งด่วนของรัฐบาล

การนำเครื่องมือประเมินความเสี่ยงมาใช้ในองค์กร จะช่วยให้เป็นหลักประกันในระดับหนึ่งได้ว่าการดำเนินการขององค์กรจะไม่มีการทุจริต หรือในกรณีพบการทุจริตที่ไม่คาดคิด โอกาสที่จะประสบกับปัญหาน้อยกว่าองค์กรอื่น หรือหากเกิดความเสียหายเกิดขึ้น ก็จะเป็นการนเกิดความเสี่ยหายที่น้อยกว่าองค์กรที่ไม่มีการนำเครื่องมือการประเมินความเสี่ยงทุจริตมาใช้ เพราะได้มีการเตรียมการป้องกันการทุจริตล่วงหน้าไว้โดยให้เป็นส่วนหนึ่งของการปฏิบัติงานประจำ ซึ่งไม่ใช้การเพิ่มภาระงานแต่อย่างงใด

องค์การบริหารส่วนตำบลบงเหนือ เป็นองค์กรปกครองส่วนท้องถิ่น ที่มีบทบาทในการขับเคลื่อนหน่วยงานภาครัฐให้บริหารงานภายใต้กรอบธรรมาภิบาล โดยการระเมินความเสี่ยงการทุจริตเป็นเครื่องมือหนึ่งในการขับเคลื่อนหลักธรรมาภิบาลเพื่อลดปัญหาการทุจริตของรัฐ ตมคำสั่งรักษาความสงบแห่งชาติ ที่ ๖๙/๒๕๕๗ ลงวันที่๑๘ มิถุนายน๒๕๕๗ เรื่อง มาตรการป้องกันการทุจริตและแก้ไขปัญหาการทุจริตประพฤติมิชอบที่กำหนดให้ทุกส่วนราชการและหน่วยงานของรัฐ โดยมุ่งเน้นการสร้างธรรมาภิบาลในการบริหารงาน ละส่งเสริมการมีส่วนร่วมจากทุกภาคส่วนในการตรวจสอบ เฝ้าระวัง เพื่อสกัดกั้นไม่ให้เกิดการทุจริตและประพฤติมิชอบได้ ในการนี้ องค์การบริหารส่วนตำบลบงเหนือ .จึงจัดทำการประเมินความเสี่ยงของการดำเนินงานหรือการปฏิบัติหน้าที่ที่อาจก่อให้เกิดการทุจริตหรือก่อให้เกิดการขัดกันระหว่างผลประโยชน์ส่วนตัวกับผลประโยชน์ส่วนรวมของหน่วยงาน ประกอบด้วย ผลการประเมินความเสี่ยงการทุจริต ปี ๒๕๖๕ เหตุการณ์ความเสี่ยงและระดับความเสี่ยง ตลอดถึงมาตรการและการดำเนินการในการบริหารจัดการความเสี่ยง

องค์การบริหารส่วนตำบลบงเหนือ

๔ เมษายน ๒๕๖๕

**สารบัญ**

เรื่อง หน้า

๑. วัตถุประสงค์การประเมินความเสี่ยง

๒. การบริหารจัดกรความเสี่ยงมีความแตกต่างจากการตรวจสอบภายในอย่างไร

๓. กรอบการประเมินความเสี่ยงการทุจริต

๔. องค์ประกอบที่ทำให้เกิดการทุจริต

๕. ขอบเขตการประเมินความเสียงการทุจริต

๖. ขั้นตอนการประเมินความเสี่ยงการทุจริต

๗. วิธีการวิเคราะห์ความเสี่ยง

๗.๑ การระบุความเสี่ยง

๗.๒ การวิเคราะห์สถานะความเสี่ยง

๗.๓ เมทริกส์ระดับความเสี่ยง

๗.๔ การประเมินการควบคุมความเสี่ยง

๗.๕ แผนบริหารความเสี่ยง

**การประเมินความเสี่ยงการทุจริตประจำปี ๒๕๖๕**

**ขององค์การบริหารส่วนตำบลบงเหนือ**

**อำเภอสว่างแดนดิน จังหวัดสกลนคร**

**๑. วัตถุประสงค์การประเมินความเสี่ยง**

มาตรการป้องกันการทุจริตจะสามารถลดความเสี่ยงที่อาจเกิดจากการทุจริตในองค์กรได้ ดังนั้น การประเมินความเสี่ยงการทุจริต การออกแบบและการปฏิบัติงานตามมาตรการควบคุมภายในที่เหมาะสมจะช่วยลดความเสี่ยงการทุจริตให้แก่บุคคลากรในองค์กร ถือเป็นการป้องกันการทุจริตในองค์กร ทั้งนี้ การดำเนินการขององค์กรจะไม่มีการทุจริต หรือกรณีที่พบกับการทุจริตจะช่วยเป็นหลักประกันระดับหนึ่ง ว่า การดำเนินการขององค์กรจะไม่มีการทุจริต หรือในกรณีที่พบกับการทุจริตที่ไม่คาดคิดโอกาสที่ประสบกับปัญหาน้อยกว่าองค์กรอื่น หรือหากเกิดความเสียหายขึ้นก็จะเป็นความเสียหายที่น้อยกว่าองค์กรที่ไม่มีการนำเครื่องมือประเมินความเสี่ยงมาใช้เพราะได้มีการเตรียมการป้องกันล่วงหน้าไว้โดยให้เป็นส่วนหนึ่งของการปฏิบัติงานประจำ ซึ่งไม่ใช่การเพิ่มภาระอีกต่อไป

วัตถุประสงค์ของการประเมินความเสี่ยงการทุจริต เพื่อให้หน่วยงานภาครัฐมีมาตรฐานระบบ หรือ แนวทางในการบริหารจัดการความสี่ยงของการดำเนินงานที่อาจก่อให้เกิดการทุจริต ซึ่งเป็นมาตรการป้องกันการทุจริตเชิงรุกที่มีประสิทธิภาพต่อไป

**๒. การบริหารจัดกรความเสี่ยงมีความแตกต่างจากการตรวจสอบภายในอย่างไร**

การบริหารจัดการความเสี่ยงเป็นการทำงานในลักษณะที่ทุกภาระงานต้องประเมินความเสี่ยงก่อนปฏิบัติงานทุกครั้ง และแทรกกิจกรรมการตอบโต้ความเสี่ยงไว้ก่อนเริ่มปฏิบัติงานหลักตามภาระงานปกติ ของการเฝ้าระวังความเสี่ยงล่วงหน้าจากทุกภาระงานร่วมกันโดยเป็นส่วนหนึ่งของความรับผิดชอบปกติที่มีการรับรู้และยอมรับจากผู้ที่เกี่ยวข้อง (ผู้นำส่งงาน) เป็นลักษณะ pre – decision ส่วนการตรวจสอบภายในจะเป็นลักษณะการกำกบติดตามความเสี่ยงเป็นการสอบทาน เป็นลักษณะ post – decision

**๓. กรอบการประเมินความเสี่ยงการทุจริต**

กรอบตามหลักของ การควบคุมภายในองค์กร COSO๒๐๑๓ (Committee of sponsoring Organizations ๒๐๑๓) ซึ่งมาตรฐาน COSO เป็นมาตรฐานที่ไดรับการยอมรับมาตั้งแต่เริ่มออกประกาศใช้เมื่อปี ๑๙๙๑ สำหรับมาตรฐาน COSO ๒๐๑๓ ประกอบด้วย ๕ องค์ประกอบ ๑๗ หลักการ ดังนี้

**องค์ประกอบที่ ๑ สภาพแวดล้อมการควบคุม (Control Environment)**

หลักการที่ ๑ องค์กรยึดหลักความซื่อตรงและจริยธรรม

หลักการที่ ๒ คณะกรรมการแสดงออกถึงความรับผิดชอบต่อการกำกับ ดูแล

หลักการที่ ๓ คณะกรรมการและฝ่ายบริหาร มีอำนาจการสั่งการชัดเจน

หลักการที่ ๔ องค์กร จูงใจ รักษาไว้ และจูงใจพนักงาน

หลักการที่ ๕ องค์กรผลักดันให้ทุกตำแหน่งรับผิดชอบต่อการควบคุมภายใน

**องค์ประกอบที่ ๒ การประเมินความเสี่ยง (Risk Assessment)**

หลักการที่ ๖ กำหนดเป้าหมายชัดเจน

หลักการที่ ๗ ระบุและวิเคราะห์ความเสี่ยงอย่างครอบคลุม

หลักการที่ ๘ พิจารณาโอกาสที่จะเกิดการทุจริต

หลักการที่ ๙ ระบุและประเมินความเปลี่ยนแปลงที่จะกระทบต่อการควบคุมภายใน

**องค์ประกอบที่ ๓ กิจกรรมการควบคุม (Control Activities)**

หลักการที่ ๑๐ ควบคุมความเสี่ยงให้อยู่ในระดับที่ยอมรับได้

หลักการที่ ๑๑ พัฒนาระบบเทคโนโลยีที่ใช้ในการควบคุม

หลักการที่ ๑๒ ควบคุมให้นโยบายสามารถปฏิบัติได้

**องค์ประกอบที่ ๔ สารสนเทศและการสื่อสาร (Information and communication)**

หลักการที่ ๑๓ องค์กรข้อมูลที่เกี่ยวข้องและมีคุณภาพ

หลักการที่ ๑๔ มีการสื่อสารข้อมูลภายในองค์กร ให้การควบคุมภายในสามรถดำเนินการต่อไปได้

หลักการที่ ๑๕ มีการสื่อสารกับหน่วยงานภายนอก ในประเด็นที่อาจจะกระทบต่อการควบคุมภายใน

**องค์ประกอบที่ ๕ กิจกรรมการกำกับติดตาและประเมินผล (Monitoring Activities)**

หลักการที่ ๑๖ ติดตามและประเมินผลการควบคุมภายใน

หลักการที่ ๑๗ ประเมินและสื่อสารข้อบกพร่องของการควบคุมภายในทันเวลา และเหมาะสม

ทั้งนี้ องค์ประกอบการควบคุมภายในแต่ละองค์ประกอบจะต้องสอดคล้องและสัมพันธ์กัน มีอยู่จริงและสามารถนำไปปฏิบัติได้ จึงจะทำให้การคุมภายในมีประสิทธิภาพ

**๔. องค์ประกอบที่ทำให้เกิดการทุจริต**

องค์ประกอบหรือปัจจัยที่นำไปสู่การทุจริต ประกอบด้วย pressure/Incentive หรือแรงกดดันหรือแจงจูงใจ Opportunity หรือโอกาส ซึ่งเกิดจากช่องโหว่ของระบบต่างๆ คุณภาพการกำกับควบคุมภายในมีจุดอ่อน และRationalization หรือ หาเหตุผลสนับสนุนการกระทำตามทฤษีสามเหลี่ยมการทุจริต (Fraud Triangle)

Rationalization

Financial pressure

Opportunity

**๕. ขอบเขตการประเมินความเสี่ยงการทุจริต**

ขอบเขตการประเมินความเสี่ยงการทุจริต แบ่งออกเป็น ๓ ด้าน ดังนี้

๕.๑ ความเสี่ยงการทุจริตเกี่ยวข้องกับการอนุมัติพิจารณา อนุญาต (เฉพาะหน่วยงานที่มีภารกิจให้บริการประชาชนอนุมัติ หรืออนุญาต ตามพระราชบัญญัติการอำนวยความสะดวกในการพิจารณาอนุญาตของทางราชการ พ.ศ. ๒๕๕๘)

๕.๒ ความเสี่ยงการทุจริตในความโปร่งใสของการใช้อำนาจและตำแหน่งหน้าที่

๕.๓ ความเสี่ยงการทุจริตในความโปร่งใสของการใช้จ่ายงบประมาณและการบริหารจัดการทรัพยากรภาครัฐ

**๖. ขั้นตอนการประเมินความเสี่ยงการทุจริต**

ขั้นตอนการประเมินความเสี่ยงการทุจริต มี ๙ ขั้นตอน ดังนี้

**๗. วิธีการวิเคราะห์ความเสี่ยง**

**การเตรียมการเพื่อประเมินความเสี่ยง ต้องดำเนินการ ดังนี้**

* คัดเลือกกระบวนการงานของประเภทด้านนั้น ๆโดยเฉพาะการดำเนินงานที่อาจก่อให้เกิดการทุจริต (มาจาก ๓ ด้าน ได้แก่ ความเสี่ยงการทุจริตเกี่ยวข้องกับการอนุมัติพิจารณา อนุญาต ความเสี่ยงการทุจริตในความโปร่งใสของการใช้อำนาจและตำแหน่งหน้าที่ และความเสี่ยงการทุจริตในความโปร่งใสของการใช้จ่ายงบประมาณและการบริหารจัดการทรัพยากรภาครัฐ )
* เลือกงานที่จะทำการประเมินความเสี่ยงการทุจริต
* เลือกกระบวนงาน จากที่จะทำการประเมินความเสี่ยงการทุจริต
* เตรียมข้อมูล ขั้นตอน แนวทาง หรือเกณฑ์การปฏิบัติงาน ของกระบวนงานที่จะทำการประเมินความเสี่ยงการทุจริต

**๗.๑ การระบุความเสี่ยง (Risk Identification)**

การนำข้อมูลที่ได้จากการเตรียมข้อมูล ในส่วนของรายละเอียดและขั้นตอน แนวทางหรือเกณฑ์การปฏิบัติงานของกระบวนการงานที่จะทำการประเมินความเสี่ยงการทุจริต ซึ่งในการปฏิบัติงานนั้น อาจประกอบด้วยกระบวนการย่อย จึงให้ระบุความเสี่ยงโดยอธิบายรายละเอียด รูปแบบ พฤติการณ์ความเสี่ยงที่เสี่ยงต่อการทุจริตเท่านั้น และในการประเมินต้องคำนึงถึงความเสี่ยงในภาพรวมของการดำเนินงานเรื่องที่จะทำการประเมิน เนื่องจากในระบบงานการปฏิบัติงานตามขั้นตอนอาจไม่พบความเสี่ยง หรือความเสี่ยงต่ำ แต่อาจพบว่ามีความเสี่ยงในเรื่องนั้น ๆในการดำเนินงานที่ไม่อยู่ในขั้นตอนก็เป็นได้ โดยไม่ต้องคำนึงว่าหน่วยงานจะมีมาตรการป้องกันการทุจริต หรือแก้ไขความเสี่ยงการทุจริตอยู่แล้ว นำข้อมูลรายละเอียดดังกล่าวลงในแระเภทความเสี่ยง ซึ่งเป็น Known factor และ Unknown factor

|  |  |
| --- | --- |
| Known factor | คงวามเสี่ยง ปัญหา/พฤติกรรมที่เคยเกิดขึ้น เคยรับรู้ว่าเคยเกิดมาก่อน คาดหมายว่าจะมีโอกาสเกิดขึ้นซ้ำ หรือประวัติมีดำนานอยู่แล้ว |
| Unknown factor | ปัจจัยความเสี่ยงที่มาจากการพยากรณ์ ประมาณการล่วงหน้าในอนาคต ปัญหา/พฤติกรรม ความเสี่ยงที่อาจจะเกิดขึ้น |

**ประเมินความเสี่ยงการทุจริต องค์การบริหารส่วนตำบลบงเหนือ ปี พ.ศ. ๒๕๖๕**

ประเมินความเสี่ยงการทุจริต ด้าน

🗹ความเสี่ยงการทุจริตเกี่ยวข้องกับการอนุมัติพิจารณา อนุญาต

🞏ความเสี่ยงการทุจริตในความโปร่งใสของการใช้อำนาจและตำแหน่งหน้าที่

🞏ความเสี่ยงการทุจริตในความโปร่งใสของการใช้จ่ายงบประมาณและการบริหารจัดการทรัพยากรภาครัฐ

**ชื่อกระบวนการงาน ………โครงการก่อสร้างถนนคอนกรีตสายบ้าน……………………………………………**

**ชื่อหน่วยงาน องค์การบริหารส่วนตำบลบงเหนือ**

**ผู้รับผิดชอบ กองช่าง โทรศัพท์…………………………………..**

**ตารางที ๑ ระบุความเสี่ยง( Known factor และ Unknown factor)**

|  |  |  |  |
| --- | --- | --- | --- |
| **ที่** | **โอกาส/ความเสี่ยงการทุจริต** | **ประเภทความเสี่ยง** | |
| **Known factor** | **Unknown factor** |
| ๑ | การพิจารณาอนุมัติ อนุญาต อาจมีคณะกรรมการบางท่านเอื้อประโยชน์ให้กับผู้ขออนุญาตบางรายการที่คุณสมบัติไม่ถูกต้องครบถ้วนตามหลักเกณฑ์ |  | √ |

**หมายเหตุ : อธิบายรายละเอียด พฤติการณ์การทุจริตที่มีความเสี่ยงการทุจริต**

* คงวามเสี่ยง ปัญหา/พฤติกรรมที่เคยเกิดขึ้น เคยรับรู้ว่าเคยเกิดมาก่อน คาดหมายว่าจะมีโอกาสเกิดขึ้นซ้ำ หรือประวัติมีดำนานอยู่แล้ว √Known factor
* ปัจจัยความเสี่ยงที่มาจากการพยากรณ์ ประมาณการล่วงหน้าในอนาคต ปัญหา/พฤติกรรม ความเสี่ยงที่อาจจะเกิดขึ้น √Unknown factor

**๗.๒ การวิเคราะห์สถานะความเสี่ยง**

การนำข้อมูลจากตารางที่ ๑ มาวิเคราะห์เพื่อแสดงสถานะความเสี่ยงของการทุจริต ของแต่ละโอกาส/ความเสี่ยงการทุจริต

สถานะสีเขียว คือ ความเสี่ยงระดับต่ำ

สถานะสีเหลือง คือ ความเสี่ยงระดับปานกลาง และสามารถใช้ความรอบคอบระมัดระวังในระหว่างปฏิบัติงาน ตามปกติควบคุมดูแลได้

สถานะสีส้ม ความเสี่ยงระดับสูง เป็นกระบวนงานที่มีผู้เกี่ยวข้องหลายคน หลายหน่วยงานภายในองค์กร มีหลายขั้นตอน จนยากต่อการควบคุม หรือไม่มีอำนาจควบคุมข้ามหน่วยงานตามหน้าที่ปกติ

สถานะสีแดง ความเสี่ยงระดับสูงมาก เป็นกระบวนงานที่เกี่ยวข้องกับบุคคลภายนอก คนที่ไม่รู้จักไม่สามารถตรวจสอบได้ชัดเจน ไม่สามารถกำกับติดตามได้อย่างใกล้ชิด หรืออย่างสม่ำเสมอ

**ตารางที่ ๒ แสดงสถานะความเสี่ยง (แยกตามรายสีไฟจราจร)**

|  |  |  |  |  |  |
| --- | --- | --- | --- | --- | --- |
| **ที่** | **โอกาส/ความเสี่ยงการทุจริต** | **เขียว** | **เหลือง** | **ส้ม** | **แดง** |
| ๑ | การพิจารณาอนุมัติ อนุญาต อาจมีคณะกรรมการบางท่านเอื้อประโยชน์ให้กับผู้ขออนุญาตบางรายการที่คุณสมบัติไม่ถูกต้องครบถ้วนตามหลักเกณฑ์ |  | √ |  |  |

**๗.๓ เมทริกส์ระดับความเสี่ยง**

นำโอกาส/ความเสี่ยงการทุจริตที่มีสถานะความเสี่ยงการทุจริตระดับสูง จนถึงสูงมาก (สีส้ม กับ สีแดง)จากตารางที่ ๒ มาทำการหาค่าความเสี่ยงรวม ซึ่งได้จากระดับความจำเป้นของการเฝ้าระวัง มีค่า ๑ – ๓ ระดับความรุนแรงของผลกระทบที่ค่า ๑ – ๓ โดยมีเกณฑ์ ดังนี้

**ระดับความจำเป็นของการเฝ้าระวัง** มีแนวทางในการพิจารณา ดังนี้

* ถ้าเป็นกิจกรรมหรือขั้นตอนหลักที่สำคัญของกระบวนการนั้น ๆแสดงว่าขั้นตอนนั้น เป็น must หมายถึงความจำเป็นสูง ของการเฝ้าระวังการทุจริต ค่าของ must คือ อยู่ในระดับ ๓ หรือ ๒
* ถ้าเป็นกิจกรรมหรือขั้นตอนรองของกระบวนการนั้น ๆ แสดงว่าขั้นตอนนั้น เป็น Should หมายถึงจำเป็นต่ำ ในการเฝ้าระวังการทุจริต ค่าของ Should คือ อยู่ในระดับ ๑

**ระดับของความรุนแรงผลกระทบ** มีแนวทางในการพิจารณา ดังนี้

* กิจกรรมหรือขั้นตอนงานนั้นเกี่ยวข้องกับ ผู้มีส่วนได้เสีย stakeholder รวมถึงงานกำกับดูแล พันธมิตร ภาคีเครือข่าย ค่าอยู่ที่ ๒ หรือ ๓
* กิจกรรมหรือขั้นตอนงานนั้นเกี่ยวข้องกับ การเงิน รายได้ลดรายจ่ายเพิ่ม financial ค่าอยู่ที่ ๒ หรือ ๓
* กิจกรรมหรือขั้นตอนงานนั้นเกี่ยวข้อง ผู้ใช้ กลุ่มเป้าหมาย customer/user ค่าอยู่ที่ ๒ หรือ ๓
* กิจกรรมหรือขั้นตอนงานนั้นเกี่ยวข้องกับกระบวนการภายใน internal process หรือกระทบต่อการเรียนรู้ องค์ความรู้ learning & growth ค่าอยู่ที่ ๑ หรือ ๒

**ตารางที่ ๓ SCORING ระดับความเสี่ยง**

|  |  |  |  |  |
| --- | --- | --- | --- | --- |
| **ที่** | **โอกาส/ความเสี่ยงการทุจริต** | **ระดับความจำเป็นของการระวัง**  **๓ ๒ ๑** | **ระดับความรุนแรงของผลกระทบ**  **๓ ๒๑** | **ค่าความเสี่ยงรวมจำเป็น x รุนแรง** |
| ๑ | การพิจารณาอนุมัติ อนุญาต อาจมีคณะกรรมการบางท่านเอื้อประโยชน์ให้กับผู้ขออนุญาตบางรายการที่คุณสมบัติไม่ถูกต้องครบถ้วนตามหลักเกณฑ์ | ๓ | ๓ | ๖ |

**๗.๔ การประเมินการควบคุมความเสี่ยง**

การนำค่าความรุนแรงจากตาราง ๓ มาทำการประเมินการควบคุมการทุจริต ว่ามีการคบคุมการทุจริตในระดับใด เมื่อเทียบกับคุณภาพการจัดการ โดยเกณฑ์คุณภาพการจัดการ จะแบ่งออกเป็น ๓ ระดับ ดังนี้

ดี : จัดการได้ทันที ทุกครั้งที่เกิดความเสี่ยง ไม่กระทบถึงผู้ใช้บริการ/ผู้รับมอบผลงาน องค์กรไม่มีผลเสียทางการเงิน

พอใช้ : จัดการได้โดยส่วนใหญ่ มีบางครั้งยังจัดการไม่ได้ กระทบถึงผู้ใช้บริการ/ผู้รับมอบผลงานองค์กร แต่ยอมรับได้ มีความเข้าใจ

อ่อน : จัดการไม่ได้ หรือได้เพียงส่วนน้อย การจัดการเพิ่มเกิดจากรายจ่าย มีผลกระทบถึงผู้ใช้บริการ/ ผู้รับมอบผลงาน และยอมรับไม่ได้ ไม่มีความเข้าใจ

**ตารางที่ ๔ ตารางแสดงการระเมินควบคุมความเสี่ยง**

|  |  |  |  |  |
| --- | --- | --- | --- | --- |
| **โอกาส/ความเสี่ยงการทุจริต** | **คุณภาพการจัดการ** | **ค่าประเมินการควบคุมความเสี่ยงการทุจริต** | | |
| **ค่าความเสี่ยง ระดับต่ำ** | **ค่าความเสี่ยง ระดับปานกลาง** | **ค่าความเสี่ยงระดับสูง** |
| การพิจารณาอนุมัติ อนุญาต อาจมีคณะกรรมการบางท่านเอื้อประโยชน์ให้กับผู้ขออนุญาตบางรายการที่คุณสมบัติไม่ถูกต้องครบถ้วนตามหลักเกณฑ์ | พอใช้ |  |  | √ |

**๗.๕ แผนบริหารความเสี่ยง**

การนำเหตุการณ์ที่มีความเสี่ยงสูง ค่อนข้างสูง และปานกลางมาทำแผนบริหารความเสี่ยง ตามลำดับความรุนแรง

**ตารางที่ ๕ ตารางแผนบริหารความเสี่ยง**

**ชื่อแผนบริหารความเสี่ยงแผนบริหารความเสี่ยง องค์การบริหารส่วนตำบลบงเหนือ**

|  |  |  |  |  |  |
| --- | --- | --- | --- | --- | --- |
| **ความเสี่ยง** | **กระบวนการ** | **รูปแบบ พฤติการณ์ความเสี่ยง** | **มาตรการดำเนินการป้องกันการทุจริต** | **ระยะเวลาดำเนินการ** | **ผู้รับผิดชอบ** |
| การพิจารณาอนุมัติ อนุญาต อาจมีคณะกรรมการบางท่านเอื้อประโยชน์ให้กับผู้ขออนุญาตบางรายการที่คุณสมบัติไม่ถูกต้องครบถ้วนตามหลักเกณฑ์ | เจ้าหน้าที่บางรายเอื้อประโยชน์ให้กับพวกพ้อง (บางราย)ทั้งที่คุณสมบัติไม่ถูกต้องครบถ้วนตามหลักเกณฑ์ (สมยอม) | เจ้าหน้าที่บางรายเอื้อประโยชน์ให้กับพวกพ้อง (บางราย)ทั้งที่คุณสมบัติไม่ถูกต้องครบถ้วนตามหลักเกณฑ์ (สมยอม) | - การแต่งตั้งคณะกรรมการให้พิจาณาคุณสมบัติของกรรมการ (ไม่ใช้ผู้มีส่วนได้เสียกับผู้ขออนุญาต)  -จัดทำคู่มือ หลักเกณฑ์ มาตรการการตรวจสอบการใช้ดุลพินิจ ให้เป็นไปตามระเบียบ กฎหมาย | เดือน เมษายน ๒๕๖๕ | สำนักปลัด |

**รายงานการประเมินความเสี่ยงการทุจริตประจำปี**

**ปีงบประมาณ พ.ศ. ๒๕๖๕**

**องค์การบริหารส่วนตำบลบงเหนือ อำเภอสว่างแดนดิน จังหวัดสกลนคร**

ตามที่องค์การบริหารส่วนตำบลบงเหนือ ได้จัดทำรายงานผลการควบคุมภายในประจำปีงบประมาณ พ.ศ. ๒๕๖๔ ประกอบด้วย หนังสือรับรองผลการควบคุมภายใน (แบบ ปค.๑) รายงานผลการประเมินองค์ประกอบของการควบคุมภายใน (แบบ ปค.๔) และรายงานการประเมินผลการควบคุมภายใน (แบบ ปร.๕) จึงได้จัดทำสรุปกระบวนงานที่อาจเกิดความเสี่ยงต่อการทุจริตของการดำเนินงานหรือการปฏิบัติหน้าที่ที่อาจก่อให้เกิดการทุจริตหรือก่อให้เกิดการขัดกันระหว่างผลประโยชน์ส่วนตนกับผลประโยชน์ส่วนรวมของหน่วยงาน

**๑. ขั้นตอนการประเมินความเสี่ยงการทุจริต**มีดังนี้

ขั้นที่ ๑ หากิจกรรมที่อาจเกิดความเสี่ยงการทุจริตเป็นการสาเหตุที่อาจจะเกิดการทุจริตจากการตรวจสอบของหน่วยงานทั้งภายในและภายนอกหน่วยงาน

ขั้นที่ ๒การหาเหตุการณ์ความเสี่ยงการทุจริตเป็นการหาเหตุการณ์จากกิจกรรมที่อาจเกิดความเสี่ยงต่อการทุจริต ซึ่งอาจมีมากกว่า ๑ เหตุการณ์ใน ๑ กิจกรรม

ขั้นที่ ๓ การวิเคราะห์ระดับความเสี่ยงการทุจริตแยกสถานะออกตามสัญญาณไฟจราจร ดังนี้


๑) ***สีเขียว*** คือ ความเสี่ยงการทุจริตระดับต่ำ

๒) ***สีเหลือง***คือ ความเสี่ยงการทุจริตระดับปานกลาง และสามารถใช้ความรอบคอบระมัดระวังในการปฏิบัติงาน ตามปกติควบคุมดูแลได้

๓) ***สีส้ม***คือ ความเสี่ยงการทุจริตระดับสูง เป็นกระบวนงานที่มีผู้เกี่ยวข้องหลายคน หลายหน่วยงานภายในองค์กร มีหลายขั้นตอน จนยากต่อการควบคุม หรือไม่มีอำนาจควบคุมข้ามหน่วยงานตามหน้าที่ปกติ

๔) ***สีแดง*** คือ ความเสี่ยงการทุจริตระดับสูงมาก เป็นกระบวนงานที่เกี่ยวข้องกับบุคคลภายนอก คนที่ไม่รู้จักไม่สามารถตรวจสอบได้ชัดเจน ไม่สามารถกำกับติดตามได้อย่างใกล้ชิดหรืออย่างสม่ำเสมอ

ขั้นที่ ๔ การหามาตรการบริหารจัดการความเสี่ยงการทุจริตหาแนวทาง/กิจกรรมที่สามารถขจัดความเสี่ยงการทุจริตออกไปให้หมด



รูปภาพแผนผังขั้นตอนการประเมินความเสี่ยงการทุจริต

**๒. การประเมินความเสี่ยงการทุจริตหรือผลการขัดกันระหว่างผลประโยชน์ส่วนตนกับผลประโยชน์ส่วนรวม**

|  |  |  |  |  |  |
| --- | --- | --- | --- | --- | --- |
| **ลำดับที่** | **กิจกรรมที่อาจเกิดความเสี่ยงการทุจริต** | **เหตุการณ์ความเสี่ยงที่อาจเกิดการทุจริต**  **หรือการขัดกันระหว่างผลประโยชน์ส่วนตนกับผลประโยชน์ส่วนรวม** | **ระดับความเสี่ยงการทุจริต** | **มาตรการจัดการความเสียงการทุจริต** | **หมายเหตุ** |
| ๑ | การเก็บรักษาและควบคุมครุภัณฑ์ | ครุภัณฑ์กระจัดกระจายชำรุดเสียหายได้ง่าย ไม่มีสถานที่จัดเก็บครุภัณฑ์ที่เพียงพอ ซึ่งอาจเสี่ยงต่อการสูญหาย | **สีเหลือง** | หาสถานที่จัดเก็บครุภัณฑ์ให้เพียงพอและมิดชิด, จัดทำทะเบียนคุมครุภัณฑ์ และจัดหากล้องวงจรปิดติดตั้งภายในสถานที่เพื่อป้องกันการสูญหาย |  |
| ๒ | การเบิกจ่ายเงิน | เอกสารเบิกจ่ายพบข้อผิดพลาดอยู่บ้าง เนื่องจากค่าใช้จ่ายบางรายการในรายละเอียดระบุไม่ชัดเจน | **สีส้ม** | กำชับให้เจ้าหน้าที่ผู้ตรวจฎีกาให้ตรวจเอกสารประกอบการเบิกจ่ายเงินอย่างรอบครอบ |  |
| ๓ | การกำหนดราคากลาง | มีการเปลี่ยนแปลงแนวทางการปฏิบัติงาน และราคาวัสดุก่อสร้างอยู่บ่อยครั้ง และปริมาณงานที่มากขึ้น ซึ่งอาจทำให้ผู้ประมาณราคาเกิดข้อบกพร่องขึ้นได้ | **สีเหลือง** | มีการประชุมคณะกรรมการกำหนดราคากลางทุกครั้ง และเจ้าหน้าที่ผู้เกี่ยวข้องในการพิจารณาราคากลาง เพื่อเป็นการตรวจสอบและลดข้อบกพร่องในการปฏิบัติงาน |  |
| ๔ | การจ่ายเงินเบี้ยยังชีพผู้สูงอายุ, ผู้พิการ และผู้ป่วยเอดส์ | ผู้รับเบี้ยยังชีพบางรายย้ายที่อยู่ออกนอกพื้นที่หรือเสียชีวิต เจ้าตัวหรือทายาทไม่รีบแจ้งองค์การบริหารส่วนตำบลบงเหนือ อาจทำให้ได้รับเงินเบี้ยยังชีพซ้ำซ้อน | **สีส้ม** | ตรวจสอบรายชื่อผู้รับเบี้ยยังชีพที่เสียชีวิตหรือย้ายออกนอกพื้นที่กับสำนักทะเบียนอำเภอ พังโคน ก่อนจ่ายเงินเบี้ยยังชีพ และการจ่ายเงินเบี้ยยังชีพให้ผู้รับเงินเบี้ยยังชีพโดยการโอนเข้าบัญชีที่ดำเนินการโดยกรมบัญชีกลาง (e-payment) |  |

**๓. สรุปผลการประเมิน**

สำหรับการประเมินจากการตรวจสอบจากภายในหน่วยงาน มีกิจกรรมที่อาจเกิดความเสี่ยงการทุจริตหรือการขัดกันระหว่างผลประโยชน์ส่วนตนกับผลประโยชน์ส่วนรวม มี ๔ เรื่อง ดังนี้

๑) การเก็บรักษาและควบคุมครุภัณฑ์ ระดับความเสี่ยง **สีเหลือง**

๒) การเบิกจ่ายเงิน ระดับความเสี่ยง**สีส้ม**

๓) การกำหนดราคากลาง ระดับความเสี่ยง**สีเหลือง**

๔) การจ่ายเงินเบี้ยยังชีพผู้สูงอายุ, ผู้พิการ และผู้ป่วยเอดส์ ระดับความเสี่ยง**สีส้ม**

--------------------------------------------------------------------------